laion/Wikipedia-Exotic huggingface dataset:
ব্লেজ পাস্কাল

ব্লেজ পাস্কাল (ফরাসি: Blaise Pascal; জুন ১৯, ১৬২৩-আগস্ট ১৬৬২) একজন ফরাসি গণিতবিদ, পদার্থবিদ, উদ্ভাবক, লেখক এবং ক্যাথলিক দার্শনিক। তিনি একজন বিস্ময় বালক ছিলেন। তিনি তার ট্যাক্স কালেক্টর বাবার কাছে শিক্ষা লাভ করেছিলেন। পাস্কালের জীবনের শুরুর দিকের কাজ ছিল প্রকৃতি ও ব্যবহারিক বিজ্ঞানের উপর, যেখানে প্রবাহী পদার্থের সম্পর্কিত তার বিশেষ গুরুত্বপূর্ণ অবদান ছিল। তিনি প্রথম "চাপ" এবং "শূন্য অবস্থা" ধারণা স্পষ্ট করেন। পাস্কাল বৈজ্ঞানিক পদ্ধতির পক্ষে লিখতেন। ১৬৪২ সালে কিশোর অবস্থায় তিনি গণনাকারী যন্ত্র উদ্ভাবনে অগ্রনী ভুমিকা পালন করেন। তিন বছর প্রচেষ্টা এবং ৫০টি মডেল তৈরির পর তিনি যান্ত্রিক গণনাকারী যন্ত্র আবিষ্কার করেন। পরের দশ বছরে তিনি এমন বিশটি যন্ত্র উদ্ভাবন করেন। তিনি সারা বিশ্বের প্রথম শ্রেনীর গণিতবিদদের মধ্যে একজন ছিলেন। গবেষণার দুটি প্রধান বিষয় উদ্ভাবনে তিনি বিশেষ অবদান রাখেন। মাত্র ১৬ বছর বয়সে তিনি অভিক্ষেপ জ্যামিতির উপর একটি তাৎপর্যপূর্ন নিবন্ধ লিখেন, পরে তা সম্ভব্যতার তত্ত্বের সাথে সুসঙ্গত হয় যা আধুনিক অর্থনীতি এবং সমাজ বিজ্ঞানকে প্রভাবিত করেছে। Jansenism অপবাদের কারণে, ১৬৪৬ সালে ব্লেজ পাস্কাল এবং তাঁর বোন জাকুলিন ক্যাথলিক ধর্মীয় আন্দোলনে যুক্ত হয়েছিলেন। ১৬৫১ সালে তার পিতা মারা যান। ১৬৫৪ সালের শেষের দিকে তিনি রহস্যময় কিছু অভিজ্ঞতার সম্মুখীন হন। তাই তাঁর বৈজ্ঞানিক কর্মযজ্ঞ বন্ধ করে শুরু করেন জীবনের দ্বিতীয় অধ্যায়, যেখানে নিজেকে নিয়োজিত করেন দর্শন ও ধর্মতত্ত্বে। এই সময় তিনি পাটিগণিতিক ত্রিভুজের উপর একটি গুরুত্বপূর্ণ নিবন্ধ লেখেন। ১৬৫৮ ও ১৬৫৯ সালের মধ্য তিনি বৃত্ত নিয়ে লেখেন এবং বিভিন্ন কঠিন বস্তুর আয়তন নির্ণয়ে তার প্রয়োগ আলোচনা করেন। পাস্কাল ভগ্ন স্বাস্থ্যের অধিকারী ছিলেন এবং তাঁর ৩৯তম জন্মদিনের পরের মাসেই তিনি মৃত্যুবরণ করেন। http://fr.wikisource.org/wiki/La_Machine_d%E2%80%99arithm%C3%A9tique ফরাসি ভাষায় ব্লেজ পাস্কাল ক্যাথলিক এনসাইক্লোপিডিয়া হল এন্পারস: A History of Probability and Statistics and Its Applications before 1750, (Wiley Publications, ১৯৯০) পৃ.৪৪ পাস্কালের স্মৃতিশালা জীবন চরিত ফরাসি ভাষায় ব্লেজ পাস্কালের কাজসমুহ প্রজেক্ট গুটেনবার্গ ব্লেজ লের কর্মযজ্ঞ ইন্টারনেট আর্কাইভ ১৯৭৭ সালে ৫০০ ফরাসি ব্যাংকনোটের উপর পাস্কালের প্রতিকৃতি ওয়েব্যাক মেশিনে আর্কাইভকৃত ১৬ এপ্রিল ২০০৯ তারিখে ব্লেজ পাস্কালের কাজের ধারা এবং তালিকা
বাতাসি পাখি

বাতাসি (Swift) একদল ছোট অাকৃতির আকাশচারী পাখি। দৈহিক গড়নের দিক থেকে আবাবিলদের সাথে এদের অসম্ভব সাদৃশ্য থাকলেও প্রকৃতপক্ষে এরা দু'টি ভিন্ন দলের পাখি। সকল বাতাসি Apodiformes (অ্যাপোডিফর্মিস) বর্গের অন্তর্গত Apodidae (অ্যাপোডিডি) গোত্রের অন্তর্ভুক্ত। এদের দেহ কাল অথবা ছাই বর্ণের পালক দিয়ে আবৃত। পালকে সাদা বা ধূসর ছাপ দেখা যায়। আকারে ছোট। গোত্রীয় বৈশিষ্ট্য অনুযায়ী এদের পা ক্ষুদ্র। সরু, পশ্চাদমুখী ডানা এদেরকে দ্রুত উড়তে সাহায্য করে। বাতাসির বিভিন্ন প্রজাতিকে প্রাচ্য এবং অস্ট্রেলিয়াতে দেখা যায়। বাংলাদেশে মোট ৭ প্রজাতির স্থায়ী এবং ১ প্রজাতির পরিযায়ী বাতাসি আছে। দৈহিক আকৃতির কারণে এরা অত্যন্ত দ্রুত উড়তে সক্ষম।প্রায় সারাদিনই এরা উড়াউড়ি করে। উড়ন্ত অবস্থাতেই এরা খাদ্য সংগ্রহ করে থাকে। এদের খাদ্য তালিকায় আছে বিভিন্ন কীট-পতঙ্গ যেমন, উই পোকা, জাবপোকা, বোলতা, মৌমাছি, উড়ুক্বু পিঁপড়া ইত্যাদি। সাধারণত, রাতের বেলায় এরা বাসায় ঘুমিয়ে কাটায়। তবে কোন কোন প্রজাতির বাতাসি প্রজননকালে রাতেও উড়ে বেড়ায়। মুখ-নিঃসৃত আঠালো লালা এদের বাসা নির্মাণের প্রধান উপাদান। এর মাধ্যমে এরা বাসার উপকরণ জোড়া লাগায়,গাছের সাথে বাসা সংযুক্ত রাখে।তবে প্রজাতিভেদে নির্মাণ কৌশলে ভিন্নতা দেখা যায়। স্ত্রী ও পুরুষ পাখি একত্রে বাসা তৈরি করে, ডিমে তা দেয় এবং বাচ্চাদের লালনপালন করে থাকে। FAMILY: Apodidae স্থায়ী প্রজাতি ঘর বাতাসি House swift Apus affinis তালবাতাসি Asian Palm Swift Cypsiurus balasiensis Crested Treeswift Hemiprocne longipennis পাহাড়ি বাতাসি Alpine Swift Tachymarptis melba পরিযায়ী প্রজাতি Fork-tailed swift Apus pacificus মোঃ আনোয়ারুল ইসলাম, বাংলাপিডিয়া, সপ্তম খণ্ড। প্রধান সম্পাদকঃ সিরাজুল ইসলাম ব্যবস্থাপনা সম্পাদকঃ সাজাহান মিয়া । বাংলাদেশ এশিয়াটিক সোসাইটিক,নিমতলী, ঢাকা ১০০০।মার্চ ২০০৩।[পৃষ্ঠাঃ ৫]
মিডিয়াবুন্টু

মিডিয়াবুন্টু ইংরেজি: Medibuntu (Multimedia, Entertainment & Distractions In Ubuntu) ডেবিয়ান প্যাকেজের একটি রিপোজিটরী যা আইনগত বিশেষ কিছু কারণে উবুন্টু ডিস্টিবিউশনের সাথে যুক্ত করা সম্ভব নয়। এছাড়া কপিরাইট, লাইসেন্স অথবা পার্টনারের চুক্তির নীতি অথবা বিভিন্ন জিওগ্রাফিকাল অবস্থানের বিশেষ আইন, রীতিনীতির কারণেও রয়েছে যেমন: মালিকানাধিন সফটওয়্যার, এর ফরম্যাট, অ্যালগরিদম এবং অন্যান্য বৈশিষ্ট স্বাধীনভাবে যোগাযোগ এবং মতামত প্রকাশে আইনগত বাধা ক্রিপ্টগ্রাফি এর মত বিশেষ ধরনের প্রযুক্তি ব্যবহারে বাধা সফটওয়্যার প্রযুক্তি আমদানিতে বাধা, এবং কোনো কোনো ক্ষেত্রে বিশেষ অনুমতির প্রয়োজন উবুন্টু ইউনিভার্সেস রিপোজিটরীর সাথে ব্যবহারে অসামঞ্জস্যতা এই সকল বিশেষ রীতিনীতির ফলে অনেক ফ্রি এবং ফ্রি-নয় এমন সফটওয়্যার ব্যবহারে বিশেষ সমস্যা সৃষ্টি হতে পারে। মিডিয়াবুন্টু প্যাকাজে এমন ধরনের বেশ কিছু সফটওয়্যার সংকলন ও বিতরণ করা হয়। ব্যবহারকারী অথবা বিশেষ এলাকায় মিডিয়াবুন্টু থেকে ডাউনলোড, ব্যবহার ও বিতরণ অনৈতিক বলে মনে হতে পারে। মিডিয়াবুন্টুর কিছু সফটওয়্যার হল: অ্যাক্রোবেট রীডার, ফ্রি নয় এমন কোডেক, গুগল আর্থ, রিয়েল প্লেয়ার। Getdeb SuperDeb Penguin Liberation Front (Mandriva equivalent) Packman (openSUSE equivalent) Livna (Fedora equivalent) Medibuntu
জাতীয়তাবাদী কংগ্রেস পার্টি

জাতীয়তাবাদী কংগ্রেস পার্টি (এনসিপি) (মারাঠি: राष्ट्रवादी कॉँग्रस पक्ष) ভারতের মহারাষ্ট্র রাজ্যের একটি আঞ্চলিক রাজনৈতিক দল। ১৯৯৯ সালের ২০ মে শরদ পওয়ার, পি এ সাংমা ও তারিক আনোয়ার ভারতীয় জাতীয় কংগ্রেস থেকে বহিষ্কৃত হন। কংগ্রেস-সভানেত্রী সনিয়া গান্ধী বিদেশি বংশোদ্ভূত হওয়ায় তারা তার বিরোধিতা করেছিলেন। পরে ২৫ মে তারা জাতীয়তাবাদী কংগ্রেস পার্টি গঠন করেন। গঠনের সময় মহারাষ্ট্রের ভারতীয় কংগ্রেস (সমাজতন্ত্রী) দলটি এনসিপি-এর সঙ্গে মিশে যায়। এনসিপি-এর নির্বাচনী প্রতীক একটি ঘড়ি যার কাঁটাদুটি দশটা দশ (১০:১০)-এর ঘরে স্থির হয়ে রয়েছে। এক এক রাজ্যে এক এক দলের সঙ্গে এনসিপি জোট করে রয়েছে। কেন্দ্রীয় সরকারে এনসিপি কংগ্রেস নেতৃত্বাধীন সংযুক্ত প্রগতিশীল জোট বা ইউপিএ-এর সঙ্গী। আবার কেরলে এই দল সিপিআই(এম) নেতৃত্বাধীন বাম গণতান্ত্রিক জোট এবং নাগাল্যান্ডে ভারতীয় জনতা পার্টির সঙ্গে জোটবদ্ধ। ভারতে ১৮টি রাজ্যে এই দলের অস্তিত্ব রয়েছে। পূর্ণ অ্যাজিটক সাংমা, এনসিপি সাধারণ সম্পাদক, লোকসভার প্রাক্তন অধ্যক্ষ প্রফুল্ল পটেল, অসামরিক বিমান পরিবহন মন্ত্র তারিক আনোয়ার, এনসিপি সাধারণ সম্পাদক, সাংসদ অজিত পওয়ার, মহারাষ্ট্রের উপমুখ্যমন্ত্রী, জলসম্পদ ও শক্তি মন্ত্রী ছগন ভুজবল, মহারাষ্ট্রের প্রাক্তন মুখ্যমন্ত্রী ও পূর্ত মন্ত্র আগাথা সাংমা,সাংসদ, ভারতের গ্রামোন্নয়ণ রাষ্ট্রমন্ত্রী সুপ্রিয়া সূলে, সাংসদ Sangma meets Sonia, first time in a decade The Times of India, 2 June 2009. ভারতের রাজনীতি ভারতের রাজনৈতিক দলগুলির তালিকা Nationalist Congress Party-NCP-News
শাহ পরান

শাহ পরান ছিলেন ১৪শ শতাব্দীর একজন সিলেট অঞ্চলের সুফি সাধক। তিনি শাহজালালের বোনের ছেলে। ১৩০৩ সালে শাহজালালের সিলেট বিজয়ের সময়ে তিনি সামিল ছিলেন। তার জন্ম ইয়েমেনের হাদ্রামাউত অঞ্চলে এবং তিনি ছিলেন শাহজালালের ৩৬০ আউলিয়ার মধ্যে অন্যতম। তিনি তার মামা শাহজালালের সাথে ভারতবর্ষে আসেন। সেখান থেকে তিনি সিলেট শহরে আসেন। তার মাজারও সিলেট জেলায় অবস্থিত। শাহ পরাণের পূর্ব পুরুষগণ মুলত বোখারা শহরের অধিবাসী ছিলেন। তার উধ্বতন ৪র্থ পুরুষ শাহ জামাল উদ্দিন, বোখারা হতে ধর্ম প্রচারের জন্য প্রথমে সমরখন্দ ও পরে তুর্কিস্থান এ এসে বসবাস করেন। বংশ সূত্রে শাহ পরানের পিতা মোহাম্মদ ও একজন খ্যাতনামা ধার্মিক ব্যক্তিত্ব হিসেবে পরিচিত ছিলেন। সে হিসেবে শাহ পরাণ হচ্ছেন শাহ জালালের ভাগ্নে। শাহ পরাণের বয়স যখন ১১ বৎসর তখন তিনি তাঁর পিতাকে হারান। পরবর্তিকালে তার আত্মীয় প্রখ্যাত দরবেশ সৈয়দ আহমদ কবিরের কাছে তিনি ধর্ম শিক্ষায় দীক্ষিত হন। সেখান থেকে তিনি আধ্যাত্মিক দীক্ষা লাভে নেশাপুরের বিখ্যাত দরবেশ পাগলা আমীনের স্মরণাপন্ন হয়ে আধ্যাত্মিক শিক্ষায় দীক্ষিত হন। শাহ জালাল যখন বাংলাদেশের উদ্দেশ্যে যাত্রার উদ্যোগ নেন। এ সময় তিনি (শাহ পরান) খবর পেয়ে মামার সাহচার্য লাভের আশায় হিন্দুস্থানে এসে মামার সঙ্গী হন। সিলেট বিজয়ের পর শাহ জালালের আদেশে তিনি ইসলাম প্রচারের কাজে নিজেকে নিয়োজিত করেন। শাহ পরাণ সিলেটের নবীগঞ্জ, হবিগঞ্জ সহ বিভিন্ন স্থানে ইসলাম প্রচার করেন। পরবর্তিকালে অলৌকিক ঘটনা প্রকাশ হলে শাহ জালালের নির্দেশে তিনি (শাহ পরান) সিলেট শহর হতে ছয় মাইল দূরবর্তি দক্ষিণ কাছ পরগণাস্থিত খাদিম পাড়া বর্তমান নাম খাদিম নগর এলাকায় এসে ধর্ম প্রচারের উদ্দেশ্যে বসতি স্থাপন করেন এবং এখানেই জীবনের শেষ সময় পর্যন্ত ইসলাম প্রচার করে বর্তমান মাজার টিলায় চির নিদ্রায় শায়িত হন। শাহপরান দরগাহ এর সামনের মসজিদ হযরত শাহ পরান মাজারের গেট শাহ পরাণের মাজার Kānunago, Sunīti Bhūshaṇa (১৯৮৮)। A History of Chittagong: From ancient times down to 1761 (ইংরেজি ভাষায়)। Dipankar Qanungo। পৃষ্ঠা ৪৭।  Department, East Pakistan (Pakistan) Services and General Administration (১৯৭১)। East Pakistan District Gazetteers: Sylhet (ইংরেজি ভাষায়)। East Pakistan Government Press। পৃষ্ঠা ১১৬।  "1997 CHT Peace Accord"। www.londoni.co। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০২২-০২-১৬।
বাণভট্ট

বাণভট্ট ছিলেন খ্রিষ্টাব্দ সপ্তম শতাব্দীর ভারতীয় সংস্কৃত পণ্ডিত। তিনি বাণ নামে সমধিক পরিচিত ছিলেন। তিনি ছিলেন উত্তর ভারতীয় রাজা হর্ষবর্ধনের (৬০৬-৬৪৭ খ্রি.) অস্থান কবি (সভাকবি)। বাণ হর্ষবর্ধনের জীবনী হর্ষচরিত ও বিশ্বের অন্যতম প্রাচীন উপন্যাস কাদম্বরী রচনা করেছিলেন। বাণভট্ট প্রাচীন কান্যকুব্জ্য বা কনৌজ অঞ্চলের প্রীতিকূট গ্রামে বাৎস্যায়ন গোত্রীয় এক মগ ব্রাহ্মণ পরিবারে জন্মগ্রহণ করেন। তার পিতা ও মাতার নাম যথাক্রমে চিত্রভানু ও রাজদেবী। শৈশবেই তাঁর মাতার মৃত্যু হয় এবং মাত্র চোদ্দো বছর বয়সে তাঁর পিতারও মৃত্যু ঘটে। বানণভট্ট ভারচু নামক একজন গুরুর কাছে শিক্ষা লাভ করেন। যৌবনকালে বানভট্ট তাঁর বৈমাত্রেয় ভ্রাতাদের সহিত বহু স্থানে পরিভ্রমণ করেন। একটি কাহিনী অনুসারে বানভট্টকে পত্রের দ্বারা পুষ্যভূতি বংশের রাজা হর্ষবর্ধন তাঁর রাজসভায় উপস্থিত হতে আদেশ করেন। রাজসভায় উপস্থিতির কিছু দিনের মধ্যেই তিনি রাজসভায় বেশ জনপ্রিয়তা লাভ করেন। সংস্কৃতে একটি প্রবাদ আছে: কাদম্বরী রসজ্ঞানাং আহারোপি ন রোচতে। অর্থাৎ, "হে কাদম্বরী, সুরা ঢাললে, মানুষের আর ক্ষুধা থাকে না।" এই প্রবাদটি বাণের রচনা।
স্কোয়াড্রন লিডার

স্কোয়াড্রন লিডার হলো একটি সামরিক পদবী মূলত ব্রিটিশ বিমান বাহিনীর এবং যেসব দেশে ব্রিটিশ প্রভাব ছিল ঐত্যিহাসিকভাবে সেসব দেশের কমিশনপ্রাপ্ত অফিসারদের জন্য। এটা মাঝে মাঝে বোঝায় যেসব দেশে ব্রিটিশ নিয়ম মানা হয়নি সেসব দেশে এই পদের সমতুল্য পদবীর ইংরেজি প্রতিশব্দ হিসেবে। এই পদটি ফ্লাইট লেফট্যানেন্ট পদের ওপরে এবং উইং কমান্ডার পদবীর ঠিক নিচে অবস্থিত। ন্যাটোতে এই পদবীর নাম দেওয়া হয়েছে ওএফ-৩ যা ব্রিটিশ নেভির লেফট্যানেন্ট কমান্ডার বা ব্রিটিশ সামরিক বাহিনীর বা মেরিন সেনা বাহিনীর মেজর পদের সমতুল্য। এর সমতুল্য পদ হচ্ছে ডব্লিউএএএফ, ডব্লিউআরএএফ (১৯৬৮ সাল পর্যন্ত) এবং পিএমআরএএফএনএসে (১৯৮০ সাল পর্যন্ত) স্কোয়াড্রন অফিসার। ১৯১৮ সালের ১লা এপ্রিল রয়েল এয়ার ফোর্স এই পদটা ব্রিটিশ সামরিক বাহিনী থেকে নিয়েছিল, যেখানে রয়েল নেভাল এয়ার সার্ভিসের লেফট্যানেন্ট কমান্ডার ও রয়েল ফ্লাইং করপ্সের মেজর শুধুমাত্র মেজর হিসেবে পরিগণিত হয়। ১৯১৯ সালের ১লা আগস্ট থেকে এই পদটা ব্যবহৃত হচ্ছে। কমনওয়েলথের অনেক দেশে এই স্কোয়াড্রন লিডার পদটা আছে, যেমন বাংলাদেশ বিমান বাহিনী, ঘানা বিমান বাহিনী, ভারতীয় বিমান বাহিনী, শ্রীলঙ্কা বিমান বাহিনী,পাকিস্তান বিমান বাহিনী, রয়েল অস্ট্রেলিয়ান বিমান বাহিনী এবং রয়েল নিউজিল্যান্ড বিমান বাহিনী।এছাড়াও মিসর,ওমান, থাইল্যান্ডের বিমান বাহিনীতেও এই পদ আছে। অস্ট্রেলিয়ান বিমান বাহিনীর কাধেঁর পরিচায়িকা হেলেনিক বিমান বাহিনীর পরিচায়িকা ভারতীয় বিমান বাহিনীর পরিচায়িকা থাই বিমান বাহিনীর পরিচায়িকা পাকিস্তানি বিমান বাহিনীর পরিচায়িকা ব্রিটিশ স্থলবাহিনীতে অশ্বারোহী সেনাদলে এবং রয়েল আর্মড ক্রপ্সে স্কোয়াড্রন লিডার উপাধিটা থাকলেও এই পদটা নেই। একটা সশস্ত্র যুদ্ধবাহনের স্কোয়াড্রনের কমান্ডারকে এই উপাধি দেয়া হয়। স্কোয়াড্রন লিডার পদটা আসলে মেজরের সমতুল্য, যদিও দ্বিতীয় বিশ্বযুদ্ধের সময় এটা ক্যাপ্টেনের পদ হিসেবে গণ্য করা হয়েছিল। "Ranks and Badges of the Royal Air Force". Royal Air Force. 2007. http://www.raf.mod.uk/structure/commissionedranks.cfm ওয়েব্যাক মেশিনে আর্কাইভকৃত ১৪ ডিসেম্বর ২০০৭ তারিখে. Retrieved 2007-12-01 http://flagspot.net/flags/gb-rafrk.html
সৈয়দ মাহবুব মোর্শেদ

সৈয়দ মাহবুব মোর্শেদ একজন বাংলাদেশী বিচারপতি যিনি ১৯১১ সালের ১১ই জানুয়ারি জন্মগ্রহণ করেন ভারতের পশ্চিমবঙ্গের মুর্শিদাবাদে।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়ে আন্দোলনে সমর্থন দিয়েছিলেন। সৈয়দ মাহবুব মোর্শেদের বাবা সৈয়দ আবদুস সালেক ছাত্রজীবনে মেধার পরিচয় দিয়ে পরে বঙ্গীয় সিভিল সার্ভিসের সদস্যপদ লাভ করেছিলেন। শেরেবাংলা এ কে ফজলুল হক ছিলেন বিচারপতি মোর্শেদের মামা। বগুড়া জিলা স্কুল থেকে ১৯২৬ সালের ম্যাট্রিক পরীক্ষায় তিনি রাজশাহী বিভাগে প্রথম স্থান অর্জন করেন। কলকাতার প্রেসিডেন্সি কলেজ থেকে অর্থনীতি বিষয়ে তিনি অনার্সসহ বিএ পাস করেন ১৯৩০ সালে। সৈয়দ মাহবুব মোর্শেদ এমএ পাস করেন ১৯৩২ সালে। কলকাতা বিশ্ববিদ্যালয় থেকে প্রথম শ্রেণীতে আইন পাস করেন ১৯৩৩ সালে । ১৯৩৯ সালে ইংল্যান্ডের লিনকন্স ইন থেকে ব্যারিস্টারী ডিগ্রি লাভ করেন। দেশে ফিরে সৈয়দ মাহবুব মোর্শেদ কলকাতা হাইকোর্টে আইন ব্যবসা শুরু করেন। তিনি ঢাকা হাইকোর্টে যোগ দেন ১৯৫৫ সালে ।ঐ বছরই তিনি ঢাকা হাইকোর্টের বিচারক নিযুক্ত হন। ১৯৬২-৬৩ সালে পাকিস্তান সুপ্রিম কোর্টের বিচারক এবং ১৯৬৪ সালে হাইকোর্টের প্রধান বিচারপতি পদে নিয়োগ লাভ করেন।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়েছিলেন। ১৯৬৮ সালে যখন আগরতলা ষড়যন্ত্র মামলায় শেখ মুজিবুর রহমানের কৌঁসুলি স্যার টম উইলিয়ামসের সাথে তিনি সহকারী হিসেবে কাজ করতে চেয়েছিলেন।’ টম উইলিয়ামস বলেছিলেন, ‘একজন প্রধান বিচারপতি সব সময়ের জন্যই প্রধান বিচারপতি থাকেন। সুতরাং সে হিসেবে আপনি আমার উপদেষ্টা হিসেবেই কাজ করবেন।’ টম উইলিয়ামস ঢাকা যখন ছিলেন, তখন তার সঙ্গে বিচারপতি মোর্শেদের আগরতলা ষড়যন্ত্র মামলা নিয়ে অনেক আলোচনা হয়। বিচারপতি মোর্শেদের জ্ঞান ও আইনের শাসনের প্রতি সমর্থন দেখে টম উইলিয়ামস বহুবার প্রশংসা করেছেন তার। আইয়ুব খানের গোলটেবিল বৈঠকে (ফেব্রুয়ারি-মার্চ ১৯৬৯) সমগ্র পাকিস্তানের যে ৩৫ জন নেতা আমন্ত্রিত হয়েছিলেন, তাদের মধ্যে অন্যতম ছিলেন বিচারপতি মোর্শেদ । ১৯৫০ সালে তিনি ঢাকায় চলে আসেন এবং ১৯৫২ সালের ভাষা আন্দোলনে অংশ নেন। উপমহাদেশে সাম্প্রদায়িক সম্প্রীতি বজায় রাখার জন্য সৈয়দ মাহবুব মোর্শেদ উদ্যোগী ভূমিকা নিয়েছিলেন। ১৯৫৪ সালের যুক্ত ফ্রন্ট নির্বাচনে ও ২১ দফা কর্মসূচি প্রণয়ণে তার ভূমিকা ছিল উল্লেখযোগ্য । প্রধান বিচারপতি থাকাকালে নিম্ন আদালতের উন্নয়নের ক্ষেত্রে অত্যন্ত গুরুত্বপূর্ণ ভূমিকা রাখেন। ১৯৬৯ সালের গণ-অভ্যুত্থানেও তিনি রাজনীতিবিদদের সহায়তায় এগিয়ে আসেন।পরবর্তী সময়ে কিছুটা ভগ্ন স্বাস্থ্যজনিত কারণে, কিছুটা সে সময়ের রাজনৈতিক পরিস্থিতির দরুন তিনি নিজেকে খানিকটা গুটিয়ে নিয়েছিলেন। "বিচারপতি মোর্শেদের আদর্শ অনুসরণের আহ্বান"। দৈনিক জনকন্ঠ। ৩১ জানুয়ারি ২০১১। সংগ্রহের তারিখ ১৪ই ফেব্রুয়ারি, ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] বাংলাদেশ কো-অপারেটিভ বুক সোসাইটি প্রিন্সিপাল শাহ মুহাম্মদ খোরশেদ লিখিত Justice Syed Mahbub Mursed-A Profile "সংরক্ষণাগারভুক্ত অনুলিপি"। ৯ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  আহসান, জিয়া হাবীব (১১ই জানুয়ারি, ২০১১)। "জন্ম শতবর্ষে বিচারপতি মোর্শেদ"। দৈনিক প্রথম আলো। সংগ্রহের তারিখ ৮ই ফেব্রুয়ারি, ২০১১।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] কিংবদন্তি বিচারপতি- সমকাল,৩ এপ্রিল ২০১৮, পৃষ্ঠা ৮। http://epaper.samakal.com/nogor-edition/2018-04-03/8 ওয়েব্যাক মেশিনে আর্কাইভকৃত ২০১৮-০৪-০৬ তারিখে
ইমিগ্রেট

ইমিগ্রেট একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট। ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল। ২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য। মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়। ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়। ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য। রিচার্ড যে ক্রুস্প হেঙ্কা জোহান্সন অলসেন ইনভোল্টিনি আর্নাদ গিরাক্স ইমিগ্রেট (২০০৭) "Pilgrim Management – Emigrate". http://www.pilgrim-management.de/Emigrate/ ওয়েব্যাক মেশিনে আর্কাইভকৃত ২৮ ডিসেম্বর ২০১৪ তারিখে. Retrieved 2006-11-29 বিবিসিতে ব্রুস ডিকিনশনের রক শোতে ২৭শে জুলাই, ২০০৭ সালে রিচার্ড হাজির হন। "Herzeleid.com". http://www.herzeleid.com ওয়েব্যাক মেশিনে আর্কাইভকৃত ৪ অক্টোবর ২০০৬ তারিখে. Retrieved 2007-06-08 ইমিগ্রেট ব্যান্ডের অফিশিয়াল ওয়েবসাইট ওয়েব্যাক মেশিনে আর্কাইভকৃত ৬ এপ্রিল ২০১৩ তারিখে http://www.emigrate.com.mx/ ওয়েব্যাক মেশিনে আর্কাইভকৃত ৮ আগস্ট ২০১৪ তারিখে https://web.archive.org/web/20110706200339/http://www.punktv.ca/streetteam/jrox.php?id=1008_1_bid_12 http://secondsupper.com/Music/Reviews/Article.aspx?ArticleID=382[স্থায়ীভাবে অকার্যকর সংযোগ]
রশীদ হায়দার

রশীদ হায়দার (১৫ জুলাই ১৯৪১ - ১৩ অক্টোবর ২০২০) একজন বাংলাদেশী লেখক, ঔপন্যাসিক এবং গবেষক যিনি মুক্তিযুদ্ধ নিয়ে অনেক কাজ করেছেন। কাজের স্বীকৃতি হিসেবে তিনি ২০১৪ সালে একুশে পদক লাভ করেন। হায়দার ১৯৪১ সালের ১৫ জুলাই পাবনার দোহাপাড়া গ্রামে জন্মগ্রহণ করেন। তার পুরো নাম শেখ ফয়সাল আবদুর রশীদ মোহাম্মদ জিয়াউদ্দীন হায়দার। ডাকনাম দুলাল। ১৩ অক্টোবর ২০২০ সালে মৃত্যুবরণ করেন। হায়দার ১৯৫৯ সালে গোপালগঞ্জ ইনস্টিটিউশন থেকে মাধ্যমিক ও ১৯৬১ সালে পাবনা এডওয়ার্ড কলেজ থেকে উচ্চমাধ্যমিক পাস করেন। তিনি ১৯৬৫ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন। খাঁচায় অন্ধ কথামালা নষ্ট জোৎসনায় এ কোন অরণ্য চিম্বুকের নিচে আলোর প্রভা তিনটি প্রায়োপন্যাস বাংলাদেশের খেলাধুলা মুক্তিযুদ্ধের নির্বাচিত গল্প শহীদ বুদ্ধিজীবী কোষাগ্রন্থ সামান্য সঞ্চয় (নির্বাচিত গল্পসংকলন) স্মৃতি’৭১ (১৩ খন্ড) ১৯৭১ : ভয়াবহ অভিজ্ঞতা শহীদ বুদ্ধিজীবী কোষ গ্রন্থ খুঁজে ফিরি অসম বৃক্ষ নানকুর বোধি তার স্ত্রী আনিসা আখতার ( ঝরা)। তাদের দুই কন্যা হেমা (হেমন্তী হায়দার) ও ক্ষমা (শাওন্তী হায়দার)। স্ত্রী ২০১৯ সালে ১৮ই জুন হলি ফ্যামিলি হাসপাতালে মৃত্যুবরণ করেন। একুশে পদক প্রতিবেদক, নিজস্ব। "একুশে পদকপ্রাপ্ত লেখক রশীদ হায়দার আর নেই"। Prothomalo। সংগ্রহের তারিখ ২০২০-১০-১৩।  দৈনিক প্রথম আলো আশিতে পা রাখলেন রশীদ হায়দার, ডেইলি স্টার, ১৫ জুলাই ২০২০ রশীদ হায়দার আশি, সমকাল, ১৫ জুলাই ২০২০
পুলিন্দ

পুলিন্দ (সংস্কৃত: पुलिंद) ছিল একটি প্রাচীন ভারতীয় উপজাতি। তারা সম্ভবত মধ্যভারতের বিন্ধ্য পর্বতমালা অঞ্চলে বাস করত। অশোকের শিলালিপিতে (২৬৯-২৩১ খ্রিষ্টপূর্বাব্দ) পুলিন্দ উপজাতি, তাদের রাজধানী পুলিন্দ-নগর ও পার্শ্ববর্তী উপজাতিদের বর্ণনা আছে। এই বর্ণনার ভিত্তিতে মনে করা হয়, তাদের রাজধানী বর্তমান মধ্যপ্রদেশ রাজ্যের জব্বলপুর জেলায় অবস্থিত ছিল। অন্যমতে, পুলিন্দ শব্দটি থেকেই "বুন্দেলখণ্ড" নামটির উৎপত্তি। তবে এই মত বিতর্কিত। বিন্ধ্য পর্বতের সঙ্গে পুলিন্দ উপজাতির যোগ সুস্পষ্ট হলেও, মনে করা হয়, এদের কয়েকটি উপজাতীয় শাখা হিমালয় ও অসম অঞ্চলেও বসবাস করত। তাদের হিমালয়ে বসবাসকারী শাখাটিকে ভারতীয় সাহিত্যে কিরাত বলে উল্লেখ করা হয়েছে। Hemchandra Raychaudhuri (১৯৫৩), Political history of ancient India: from the accession of Parikshit to the extinction of the Gupta dynasty, University of Calcutta, সংগ্রহের তারিখ ২০১০-০৫-০৬, ... Pulindas who are invariably associated with the Nerbudda (Reva) and the Vindhyan region ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kirit K. Shah (১৯৮৮), Ancient Bundelkhand: religious history in socio-economic perspective, Gyan Books, আইএসবিএন 8121201896, সংগ্রহের তারিখ ২০১০-০৫-০৬, ... Tripathi based his views on philological laws and attempted to trace the root of the word 'Bundela' from the ancient tribe of the Pulindas who inhabited the region ... Brahmanda and Matsya Puranas place the country of the Pulindas in the Vindhya region. So does Kalidasa ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) Devadatta Ramkrishna Bhandarkar (২০০০), Aśoka, Asian Educational Services, আইএসবিএন 8120613333, সংগ্রহের তারিখ ২০১০-০৫-০৬, ... in Rock Edict XIII ... we have to place them somewhere to the north or the north-east of the Andhras ... In the Vayu-Purana, the southern branch of the Pulindas has been placed side by side with the Vindhya-muliyas ... their capital is mentioned as Pulinda-nagara and their kingdom as contiguous with the Chedi country ... the Jubbulpur District ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) D.C. Sircar (১৯৯০), Studies in the geography of ancient and medieval India, Motilal Banarsidass Publishers, আইএসবিএন 8120806905, সংগ্রহের তারিখ ২০১০-০৫-০৬, ... The Pulindas were a hill tribe usually connected with the Vindhyan range. Partiger notices several branches of the Pulinda tribe, viz. (1) a western branch, (2) a Himalayan branch related to the Kiratas and Tanganas, and (3) a southern branch ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://joymahaprabhudhakadakshin.org/index.php?option=com_content&view=article&id=64&Itemid=74[স্থায়ীভাবে অকার্যকর সংযোগ] http://www.bangarashtra.net/index.php?option=com_content&view=article&id=428:2010-07-14-06-50-51&catid=34:2010-07-31-08-13-58&Itemid=63
পেস্ট

পেস্ট একজন নরওয়েজিয়ান ব্ল্যাক মেটাল সংগীত শিল্পী যিনি গরগরথ ব্যান্ডের সাথে তার কাজের জন্য বিখ্যাত। পেস্ট ১৯৮৯ সালে গঠিত ব্যান্ড নরওয়ের অবটেইন্ড এনস্লেভম্যান্ট ব্যান্ডের একজন অন্যতম প্রতিষ্ঠাতা সদস্য। ১৯৯৪ সালে প্রকাশিত হওয়া তাদের পূর্ণাঙ্গ অ্যালবাম সেঞ্চুরীস অব সরো প্রকাশের আগে তারা ২টি ডেমো ১৯৯২ এবং ১৯৯৩ সালে প্রকাশ করে। ১৯৯৫ সালে গরগরথ ব্যান্ডের ইনফারনাস ভোকাল হাটের অনুপস্থিতিতে পেস্টকে প্রস্তাব দেন তার ব্যান্ডে যোগ দিতে। ১৯৯৫ সালের ডিসেম্বরে পেস্ট প্রথম গরগরথের সাথে কনসার্ট করে ক্রেডেল অব ফিলথ ব্যান্ডকে সহযোগিতা করতে এবং তিনি তাদের অ্যান্টিক্রাইস্ট অ্যালবা, এ পসেসড বাই শয়তান গানে কন্ঠ দেন যা ১৯৯৬ সালে প্রকাশ পায়।গরগরথ এরপর স্যাটারিকন ও ডিসেকশন ব্যান্ডের সাথে ইউরোপ সফরে বের হয়। গরগরথের ৩য় অ্যালবাম আন্ডার দ্যা সাইন অব হেলের সব গানের কন্ঠই ছিল তাঁর যা ১৯৯৭ সালে মুক্তি পায় ১৯৯৬ সালে রেকর্ড হওয়ার পর। ঐ বছরই আবার উইচক্রাফট অ্যালবাম প্রকাশ পায় যা ছিল পেস্টের ব্যান্ড অবটেইন্ড এনস্লেভম্যান্ট-এর ২য় অ্যালবাম। ১৯৯৭ সালে গরগরথের ইউরোপ সফরের পর তিনি তার ব্যান্ড অবটেইন্ড এনস্লেভম্যান্টকে সময় দেওয়ার জন্য গরগরথ ছেড়ে দেন। যদিও তিনি গরগরথের ১৯৯৮ সালের ডেস্ট্রয়ার অ্যালবামে অনেক গানের কন্ঠ ও লিরিক করেন। অবটেইন্ড এনস্লেভম্যান্ট ১৯৯৮ ও ২০০০ সালে ২টি অ্যালবাম বের করার পর ভেঙ্গে যায় এবং পেস্ট আমেরিকাতে চলে যান। আমেরিকাতে তিনি বেশ কিছু ব্ল্যাক মেটাল ব্যান্ডের সাথে কাজ করেন। তার সবচেয়ে উল্লেখযোগ্য কাজ হলো ব্লাড স্টেইন্ড ডাস্ক ব্যান্ডের অ্যালবাম ব্ল্যাক ফেইথ ইঙ্কুইজিশন। ২০০৮ সালের ৫ই ডিসেম্বর তিনি আবার গরগরথ ব্যান্ডে ফিরে আসেন। অ্যান্টিক্রাইস্ট (১৯৯৬) দ্যা লস্ট টরমেনটর (ইপি) (১৯৯৬) আন্ডার দ্যা সাইন অব হেল (১৯৯৭) ডেস্ট্রয়ার (১৯৯৮) বারজেন ১৯৯৬ (ইপি) (২০০৭) কুয়ান্টস পোসান্ট অ্যাড সাটানিটাটেম ট্রাহান্ট (২০০৯) অবটেইন্ড এনস্লেভমেন্ট (ডেমো) (১৯৯২) আউট অব ক্রাইপ্টস (ডেমো) (১৯৯৩) সেঞ্চুরীস অব সরো (১৯৯৪) উইচক্রাফট (১৯৯৭) সোলব্লাইট (১৯৯৮) দ্যা শেফার্ড অ্যান্ড হাউন্ড অব হেল (২০০০) ব্ল্যাক ফেইথ ইঙ্কুইজিশন (২০০৮) http://www.metal-archives.com/band.php?id=2042 "সংরক্ষণাগারভুক্ত অনুলিপি"। ২৫ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  "সংরক্ষণাগারভুক্ত অনুলিপি"। ২৫ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  "সংরক্ষণাগারভুক্ত অনুলিপি"। ৩০ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  http://www.moribundcult.com/ গরগরথের দাপ্তরিক ওয়েবসাইট মাইস্পেসে ব্লাড স্টেইন্ড ডাস্ক